b'\n_START_ARTICLE_\nR\xc3\xa4\xc3\xa4kkyl\xc3\xa4n vaakuna\n_START_PARAGRAPH_\nR\xc3\xa4\xc3\xa4kkyl\xc3\xa4n vaakuna on R\xc3\xa4\xc3\xa4kkyl\xc3\xa4n kunnan tunnus. Sen aihe viittaa kaskenpolttoon mutta my\xc3\xb6s ep\xc3\xa4suorasti kunnan nimeen._NEWLINE_R\xc3\xa4\xc3\xa4kkyrauta tai r\xc3\xa4\xc3\xa4kyrauta, joka yleisemmin tunnetaan takkirautana, on hyvin hiilipitoinen rautaseos, joka rakenteensa vuoksi on ominaisuuksiltaan kovaa mutta haurasta. K\xc3\xa4ytt\xc3\xb6kelpoiseksi se saadaan polttamalla siit\xc3\xa4 ylim\xc3\xa4\xc3\xa4r\xc3\xa4inen hiili pois._NEWLINE_Vaakunan selitys on \xe2\x80\x9dpunaisessa kent\xc3\xa4ss\xc3\xa4 kaksi mustaa kek\xc3\xa4lett\xc3\xa4 ristikk\xc3\xa4in, liekit hopeaa\xe2\x80\x9d. Vaakunan on suunnitellut Gustaf von Numers, ja R\xc3\xa4\xc3\xa4kkyl\xc3\xa4n kunnanvaltuusto hyv\xc3\xa4ksyi sen kokouksessaan 22. joulukuuta 1955. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 3. toukokuuta 1956.'